
AM y 1? | | 
DIWEDDAR MR. DAVID ANTHONY, || 
A gyfarfyddodd a'i farwolaeth yn y danchwa a gymerodd le yn Fforest Ba k h | 


Mawrth 8fed, 1877, yn 24ain oed. 

“YR OEDD IDDO AIR DA GAN BAWB, A CHAN Y GWIRIONEDD EI HUN.” 

“* I felus wlad o foliant,—esgynodd Gorphwys mwy o bwys y byd,—yn dawel, 
sugnaw gwir fwyniant ; Mewn daear am enyd :. 
Drwy'r glyn yn syn aeth y sant, Yn y bedd cei hedd o hyd, 
I ganu i ogoniant. Heb waeau duon bywyd.” —Ar ELLI, 

Mor brydferth yw'r amrywiaeth ter 
Sydd yn y blodau hyny, 
Wasgarant eu haroglau per, 
Yn ngardd yr Arglwydd Iesu; 
Ond er eu holl brydferthwch cain, 
Mae angeu blwng yn cwympo rhai'n! 


Mae'n canu'n swynol yn y nef, 
Yr anthem felus “ Iddo Ef.” 


Wrth wel'd ei hoewder, pwy yn fyw 
Ddywedai mai y briddell 
^r Fuasai'n gartref i'r gwr gwiw, 
Yn mynwent oer y Babell ? 
Pa fodd y cwympodd y gwr cry', 
O rym ci nerth i'r beddrod du ? 


Beth ! a yw angeu blwng a du 
Yn dod i ardd yr lesu, 
I dori lawr y blodau cu 
A blanwyd ganddo ynddi? 
Na, na, diwreiddio rhai'n mae ef, 
I'w planu fry yn ngardd y nef. 


Rhyw rosyn prydferth ydoedd ef, 
Yn ngardd yr Iesu tyner ; 
Addfedodd hwn i ardd y nef, 
Dan desog Haul Cyfiawnder. 
Rhy brydferth bellach ydoedd ef, 
I bobman, ond i ardd y nef! 


Pa le mae DAFYDD ANTHONY, 
Y gwron cryf a hoenus: 
Fu gynt yn canu gyda ni, 
'N y Babell mor soniarus ? 
Ow! gwywodd pryd ei hoenus wedd, 
Mae'n gorwedd heddyw yn y bedd ! 


Mae yn y bedd! O frawddeg brudd! 
Pwy ddichon ei dehongli ? 
Pwy ddirnad faint y galar sydd 
I'w weddw dyner ynddi! 
Rho'es angeu rwyg i'w chalon hi, 
Wrth ddwyn ei gwr i'r beddrod du! 


Bu yntau (fel had Adda i gyd) 
O'r ddaear yn ddaearol; 
Ond cipiwyd ef i'r Wynfa glyd: 
'Trawsffurfiwyd ef yn nefol. 
Disgleiria heddyw fel yr haul, 
Yn llewyrch grasol Adda'r ail! 


Fe folai'r Iôr â “llawen floedd ;” 
Tant oedd yn nhelyn Seion: 
Caniadau'r cysegr iddo oedd, 
Yn felus eu hacenion. 
Ei lais ddych 'mygaf glywed 'nawr, 
Yn canu clod i'r Iesu mawr. 


Danfonwyd ato y pryd hyn 
Osgorddlu o angylion, 

I'w gludo'n ddiogel trwy y glyn 
I wyddfod Brenin Seion: 

Mae heddyw yn y Wynfa fry, 

Ar lachar wedd yr.-Iesu cu ! 


Er fod ei gorff mewn oeraidd fedd, 
Daw allan ar amrantiad, 

O'i garchar caeth, yn wych ei wedd, 
Ddydd mawr yr adgyfodiad. 

Mewn hoen a hwyl, bydd fel y wawr, 

Uwchlaw i holl ofidiau'r llawr. 


Ha! DAFYDD anwyl, cyn b'o hir 
Cawn gyd-gyfarfod eto, 
Ar froydd cain y sanctaidd dir— 
Mae'r adeg bron a gwawrio ; 
Ac yna byth cawn ganu 'nghyd 
Yr hyfryd dôn i Brynwr byd. 


O! Arglwydd graslawn, dyro di 
Dy hedd i'w holl berth'nasau, 
A'dwg hwynt i dy gymod cu 
Cyn myn'd 1 afon angeu. 
Tw blant amddifaid bydd yn Dad, 
A. Barnwr mwyn i'w weddw fad ! 

Os oedd ei lais pan ar y llawr 
Yn beraidd ac yn swynol, 
Mwy peraidd yw o lawer 'nawr 

'Rol cyrhaedd y fro nefol. 

